Berlingske Tidende, 1806-04-21
Skrivelse fra Berlin, den 15de April. Moniteuren har bekiendtgjort Stats og Cabinetsministeren Baron v. Hardenbergs Note til Lord Harrowby at 22de Decbr., og ledsaget samme med en Anmærkning, der iblant andet indeholder følgende: "Denne Note er bleven officiel aftrykt i de engelske Tidender. Er den ægte eller ikke Det kan Hr. von Hardenberg sige os, Vi ville indskrænke og til faa Betragtninger. For det første er det en vedtagen Formalitet ved det preussiske Hof, at Ministrene skrive i Kongens Navn, og her skriver Hr. von H. i sit eget, ikke i Kongens Navn. For det andet kan den Fornærmelse, Hr. von H. tilføier Kongen af Preussens Characteer ved at forudsætte, at Kongen blot har undertegnet den Tractat, der blev sluttet i Wien, førend Freden i Presburg blev under tegnet, for at forskaffe sig Midler til at blende, ikke sætte nogen Plet paa denne Førstes Oprigtighed. - Det preussiske Navn lider intet derved; Hr. von H. er ingen Preusser. Militairet kan lige saa lidet krænke sig derover; Hr. von H. er ingen Soldatte " - Baron von Hardenberg har derpaa ladet følgende Erklæring indrykke i vore Tidender: "Moniteuren af 21de Marts d. A. aftrykte en Skrivelse af 22de Decbr. 1805 fra mig til Lord Harrowby, daværende kongl. brittisk Minister i Berlin, og opfordrede mig tillige, at sige, om den var authentisk eller falsk, samt ledsagede den med nogle Anmærkninger. En Statsmands Pligter og Stilling blive fornemmelig tunge ved den Forpligtelse, som oftest at maatte tie, endog da, naar han bliver miskiendt eller bagtalt. Jmidlertid er jeg Kongen og mig selv skyldig at erklære: At hiin Skrivelse, omendskiønt den er forandret i adskillige væsentlige Udtryk, er officiel og skrevet efter Hs. Majestæt Kongens befaling; Kongen, fordi det ved Hoffet i Berlin, hvorledes Forretningsformen, som Moniteuren omtaler, end kan være, ikke er tilladt Ministrene, at giøre Skridt af hiin Art uden deres Souverains Vidende; mig selv, fordi jeg ikke kunde være ligegyldig ved, at man kunde troe migtstand til at handle pligtstridig, eller udsætte mig for den Fare, at see Handlinger, som jeg udøvede i Kongel. Navn, siden misbilligede af Hs. Majestæt. - Den 22de Decbr. vidste hverken Kongen eller nogen anden i Berlin, at en Tractat var sluttet af Hr. Grev von Haugwitz i Wien den 15de Decbr., da han havde forbeholdt sig, at give mundtlig Efterretning herom, og ankom først den 25de Decbr. til Berlin. Man var, som der udtrykkelig siges i min Skrivelse til Lord Harrowby, i aldeles Uvished om Hs. Majestæts de Franskes Keisers Hensigter, paa begge Sider stode Armeerne paa Feldtfod og i Marken. Hr. Generalmajor von Phul blev sendt til det franske Hovedqvarteer og til Hr. Grev von Haugwitz, for at erklære sig angaaende den interimistiske Forening, der udgiør Gienstanden for min Skrivelse til Lord Harrowby og som var foreslaaet af Hr. Grev von Haugwitz. Hr. von Phul mødte denne Minister paa Hiemreisen til Berlin med en Definitivtractat, naturligviis bortfaldt den interimistiske Forening derved. - Dette er paa det nøiagtigste de sande Kiendsgierninger. Herved vil man kunne upartisk bedømme Moniteurens Anmærkninger. - Jeg sætter min Ære i min Souverains og den preussiske Nations Agtelse og Tillid, i agtværdige Fremmedes Mening om mig, med hvilke jeg har staaet i Forbindelse og iblandt hvilke jeg med Fornøielse ogsaa tæller Franske. Jeg er ikke fød i de preussiske Stater, men jeg giver ingen Jndfødt efter i Patriotisme, og har erhvervet mig Rettigheden dertil ved mine Tienester og ved at have bragt min Formue ind i Preussen. Omendskiønt jeg ikke er Soldat, føler jeg dog, at jeg ikke vilde have været uværdig til at være det, om Skjebnen havde bestemt mig til at forsvare min Konge og hans Rettigheder, Statens Ære, Værdighed og Sikkerhed med Vaabnene i Haanden. Dette til Svar paa Moniteurens Anmærkninger. J øvriet kunne hverken Bulletins i Tidenderne eller deres Redacteurers Anmærkninger nogensinde vanære mig. - Den sande Text af min Skrivelse til Lord Harrowby er aftrykt her nede. Ved Sammenligning med den, man har bekiendtgjort i Moniteuren, vil man finde de væsentlige Forandringer, jeg ovenfor har omtalt. Berlin den 8de April 1806. Hardenberg.